Metodický list k téme: „Mlieko a mliečne výrobky od slovenských kravičiek“ -nenahraditeľná zložka zdravej výživy .    

Cieľ:  Oboznámiť žiakov, aké druhy mlieka poznáme- ich zdroj, sortiment  mliečnych výrobkov, vlastná príprava nátierok.

Vyučovací predmet: slovenský jazyk, hudobná výchova 
Pomôcky: interaktívna tabuľa, pracovný list pre každého žiaka, mlieko, kakao, mliečne výrobky, ktoré deti doniesli /syry,  smotana,  bryndza, jogurty, maslo, jogurt /

Príprava:  Žiaci prišli do školy v bielom oblečení, priniesli si na desiatu mliečne výrobky – jogurt, syr, pribináčik, mlieko, kakao. 
Postup:  
1/ prezentácia na interaktívnej tabuli – druhy mlieka/kravské, ovčie, kozie, menej známe druhy mlieka –kobylie, sójové, kokosové/; plnotučné, polotučné, nízkotučné, zdroj vitamínov – A, C, B;  vápnik, fosfor – zdravé kosti, zuby, svaly; jednotlivé druhy mliečnych výrobkov- pomenovať na obrázkoch. Na záver zhrnutie: - čo nové sa dozvedeli o mlieku a mliečnych výrobkoch a básnička.

2/ Samostatne vypracovať pracovný list – úloha č. 1 tvorenie slov do doplňovačky, v ktorej je ukryté slovo MLIEKO; úloha č. 2 krížikom označiť mliečne výrobky. Najúspešnejší riešiteľ doplňovačky je ten žiak, ktorému sa podarí vymyslieť čo najdlhšie slová/maximálne sedem písmen/.
3/ Hra „Na slepú babu“- žiaci majú zaviazané oči a podľa vône a chuti hádajú, o aký druh mliečneho výrobku ide. Za odmenu dostanú pohár mlieka alebo kakaa.
4/ Hudobná výchova – nácvik pesničky o kravičkách a ich teliatkach / text a nahrávka z internetu/

5/ Záver:  Žiaci majú v pracovnom liste obrázok kravičky a teliatka, ktorý si vymaľujú, prípadne nakreslia aj svoj najobľúbenejší mliečny výrobok.
6/ Príprava nátierok : Žiaci sa rozdelia do troch skupín, jedna skupina pripraví bryndzovú nátierku, druhá  tvarohovú nátierku a tretia syrovo – smotanovú.
7/ Ochutnávka: Po skončení prípravy nátierok každý žiak ochutná všetky druhy a na záver vyhodnotíme, ktorá nátierka bola najchutnejšia. Všetci žiaci dostanú za dobrú prácu odmenu               - mliečny rez.
